Návrh
na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov

	Zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov sa zaviedol systém tvrdých rozpočtových obmedzení pre poskytovateľov zdravotnej starostlivosti. Zavedenie tvrdých rozpočtových obmedzení má však zmysel až po transformácií zdravotníckych zariadení na akciové spoločnosti. Do tohto momentu je účelné predísť hrozbe hospodárskych škôd tak, že sa dočasne účelne zakáže exekúcia zdravotníckych zariadení, čim sa vytvoria podmienky na transformáciu zdravotníckych zariadení  a ukončenie procesu oddlženia záväzkov zdravotníckych zariadení.
	Navrhovaná právna úprava má za cieľ chrániť majetok štátu v správe zdravotníckych zariadení a  finančné prostriedky na účtoch zdravotníckych zariadení určené na poskytovanie zdravotnej starostlivosti. Dôvodom predloženia návrhu na skrátené legislatívne konanie je snaha predísť hrozbe značných hospodárskych škôd pre štát, ktoré by mohli vzniknúť v súvislosti s exekúciami zdravotníckych zariadení v čase ich transformácie na a. s., pričom túto obavu podčiarkuje skutočnosť, že sa ešte neukončil proces oddlženia zdravotníckych zariadení.